Када му је 1665. умро таст и ујак Филип IV од Шпаније краљ Шпаније је постао Филипов син по другој супрузи Карлос II од Шпаније. Луј XIV је тада захтевао да добије Брабант, територију у Шпанској Низоземској. Позивао се на то што Шпанија није испоштовала Пиринејски мир из 1659. по коме је Лујевој жени Марији Терези требало да буде исплаћен огроман мираз да би се она одрекла права наследства територија шпанске круне. Пошто Шпанија то није испоштовала полагао је прва на Брабант. Марија Тереза је била ћерка из првога Филиповога брака, а Карлос II од Шпаније син из другога Филипова брака. Луј се позивао и на обичаје Брабанта по коме деца из првога брака имају првенство. Из тога спора је произашао Деволуциони рат (1667—1668) између Француске и Шпаније, у коме је Луј лично учествовао.